Diari Oficial de la Generalitat Valenciana


Sumari del DOGV 8622, del 28-08-2019 (2019/7287)

Notificació de la sentència dictada en el procediment ordinari número 315/2017.
-------------------------------------------------------------------------------

### Dades del document

Número de DOGV
:   8622

Data del DOGV
:   28-08-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/7287


Organisme emissor
:   Jutjat de Primera Instància Número 8 de Castelló de la Plana

Tipus de document
:   Edicte

Notificació de la sentència dictada en el procediment ordinari número 315/2017. [2019/7287]  
En el present procediment ordinari seguit a instàncies d'Oil Albera, SL contra George Constantin Ion s'ha dictat sentència el tenor literal de la qual és el següent:  
  
«Sentència número 19/2018  
Jutgessa que la dicta: Sofia Díaz García  
Lloc: Castelló de la Plana  
Data: 8 de febrer de 2018  
Jutjat de Primera Instància 8 de Castelló de la Plana  
Part demandant: Oil Albera, SL.  
Advocada: Virginia Rodríguez Bardal  
Procuradora: Carmen Valverde Martín  
Part demandada: George Constantin Ion  
  
Antecedents de fet  
  
Primer. La part actora va presentar escrit de demanda de judici ordinari on indicava que l'actora té per objecte social l'emmagatzematge i venda de combustible i productes afins. Per part seua, el demandat té com a activitats les relacionades amb el transport.  
Actor i demandat han mantingut relacions comercials com a conseqüència del contracte de subministrament i gestió de serveis signats per les parts en data 29 de setembre de 2016. Els serveis van ser prestats tal com recull el contracte sense queixa ni reclamació. Així doncs, l'actor gira la corresponent facturació sense que a dia de la data s'hagen satisfet les factures que s'indiquen en la demanda, l'import de les quals arriba a 19.426,36 euros.  
De conformitat amb el que es disposa en la condició general tercera, en cas d'incompliment de qualsevol pagament periòdic acordat, es girarà una factura complementària per quantitat equivalent als descomptes efectuats desglossats en la factura inatesa. Igualment, d'acord amb la condició general tercera 3.2, la no-atenció dels deutes bancaris domiciliats presentats al cobrament en el compte bancari del client, generarà unes despeses per devolució i reclamació del 0,25 % sobre l'import del rebut presentat i no atés amb un mínim de 30 euros.  
  
Malgrat el temps transcorregut la demandada no ha satisfet l'import del servei prestat ni ha manifestat disconformitat, i encara que s'han realitzat reclamacions extrajudicials, aquestes han sigut infructuoses, per la qual cosa s'acudeix a la via judicial.  
Es reclama igualment un interés legal més quatre punts de conformitat amb el que es preveu en l'article 1.108 del Codi Civil i clàusula general tercera del contracte.  
Es reclama, per tant, la quantitat de 19.426,36 euros.  
Segon. En data 6 d'abril de 2017 es va dictar decret pel qual s'admetia a tràmit el procés i se citava el demandat, que no va comparéixer per la qual cosa va ser declarat en rebel·lia.  
L'audiència prèvia va tindre lloc el dia 30 de gener de 2018, en la qual l'actora va ratificar la demanda i havent sol·licitat com a prova la documental van quedar les actuacions pendents de dictar sentència.  
Tercer. Que en la substanciació del present procediment s'han observat totes les formalitats de l'ordre processal.  
  
Fonaments de dret  
Primer. En la present relació juridicoprocessal, la part actora exercita una acció de reclamació de quantitat basada en una prèvia relació contractual de contracte de subministrament i gestió de serveis a l'empara dels articles 1.254 i ss del Codi Civil.  
Segon. La part actora reclama el pagament de 19.462,36 euros corresponents a factures girades i impagades corresponents al subministrament de combustible que realitza l'actora per al demandat, així com factures girades com a conseqüència de l'impagament de les anteriorment citades reclamant descomptes aplicats, i despeses generades per devolució de rebuts.  
L'article 217 de la Llei d'enjudiciament civil disposa que «quan, al temps de dictar sentència o resolució semblant, el tribunal considerara dubtosos uns fets rellevants per a la decisió, desestimarà les pretensions de l'actor o del reconvinent, o les del demandat o reconvenit, segons corresponga a uns o altres la càrrega de provar els fets que romanguen incerts i fonamenten les pretensions. Correspon a l'actor i al demandat reconvinent la càrrega de provar la certesa dels fets dels quals ordinàriament es desprenga, segons les normes jurídiques a aquests aplicables, l'efecte jurídic corresponent a les pretensions de la demanda i de la reconvenció. Incumbeix al demandat i a l'actor reconvenit la càrrega de provar els fets que, conforme a les normes que els siguen aplicables, impedisquen, extingisquen o enerven l'eficàcia jurídica dels fets a què es refereix l'apartat anterior.»  
  
La prova practicada en les actuacions consistent en prova documental acredita les relacions comercials entre les parts i en concret el contracte de subministrament i gestió de serveis signat el 26 de setembre de 2016.  
Com a conseqüència d'aquest contracte l'actora ha subministrat combustible al demandat tal com indiquen les factures que ara es reclamen.  
Aquestes factures són:  
- FVES 16-17299 de data 31 d'octubre de 2016 per import de 9.052,18 euros i venciment 5 de novembre de 2016.  
- FVDE16-00203 de data 31 d'octubre de 2016 per import de 542,02 euros i venciment 5 de novembre de 2016.  
- FVES16-19410 de data 30 de novembre de 2016 per import de 8.551,44 euros i venciment 5 de desembre de 2016.  
- FVDES16-00737 de data 27 de desembre de 2016 per import de 1.220,72 euros corresponent a descomptes aplicats en les factures per imports 9.052,18 euros i 8.551,44 euros, venciment 27 de desembre de 2016.  
- FVD16-00163 i FVD16-00871 de data 11 i 30 de novembre de 2016 per imports cadascuna de 30 euros corresponents a despeses per devolució, amb venciment 12 de novembre i 10 de desembre de 2016 respectivament.  
La part demandada no ha comparegut i, per tant, no ha acreditat que aquestes factures estiguen abonades.  
Són aplicables també les condicions generals del contracte, condicions 3.2 i 3.3, en virtut de les quals s'expedeixen les factures per imports de 30 euros i 1.220,72 euros corresponents a despeses bancàries generades i descomptes aplicats en factures, que per impagar-se es reclamen.  
  
La demanda s'estima en la quantitat sol·licitada.  
Tercer. Els interessos que es reportaran seran els previstos en els articles 1.101 i 1.108 del Codi Civil, això és, els pactats que segons disposa el contracte en la condició general 3.3 són el legal més quatre punts, des de la data de venciment de cadascuna de les factures.  
Quart. Quant a les costes processals, en aplicació de l'article 394.1 de la Llei d'enjudiciament civil, en estimar-se la demanda les costes s'imposen a la part demandada.  
  
Dispositiva  
Estime la demanda interposada per la procuradora Carmen Valverde, en nom i representació d'Oil Albera, SL i condemne George Constantin Ion a abonar a l'actor la quantitat de 19.426,36 euros més els interessos pactats segons preveu la fonamentació jurídica i expressa imposició de les costes causades.  
Notifiqueu la present resolució a les parts i feu-los saber que contra aquesta podran interposar davant aquest jutjat recurs d'apel·lació en el termini de 20 dies des de la notificació d'aquesta resolució, per a la seua remissió posterior davant l'Audiència Provincial, segons preveuen els articles 458 i següents de la Llei d'enjudiciament civil, en la redacció que en fa la Llei 37/2011, de 10 d'octubre, de mesures d'agilitació processal.  
Expediu un testimoniatge d'aquesta sentència perquè conste en actuacions, i porteu-ne l'original al llibre de sentències.  
Aquesta és la meua sentència, que pronuncie, mane i signe.»  
De conformitat amb la disposició addicional 15a de la Llei orgànica del poder judicial perquè siga admés a tràmit el recurs d'apel·lació contra aquesta resolució, haurà de constituir un depòsit de 50 ?, que li serà retornat només en el cas que el recurs siga estimat. En cap cas s'admetrà una consignació per import diferent de l'indicat. El depòsit haurà de ser ingressat en el compte de consignacions i depòsits número 4961/0000/02/número procediment, amb punts 0 a l'esquerra fins a completar 4 dígits incloent el número de procediment/10. En el camp «concepte» s'haurà d'indicar el codi 02 civil-apel·lació i la data de la resolució recorreguda amb el format dd/mm/aaa.  
Publicació. Pronunciada, llegida i publicada va ser l'anterior sentència per la jutgessa que la va dictar, mentre celebrava audiència pública el mateix dia de la data, de la qual cosa jo, el lletrat de l'Administració de justícia, en done fe, a Castelló de la Plana, 8 de febrer de 2018.  
I atés que aquest demandat, George Constantin Ion, es troba en parador ignorat, s'expedeix el present edicte a fi que li servisca de notificació de forma deguda.  
  
Castelló de la Plana, 25 de juny de 2019.- El lletrat de l'Administració de justícia: Marco Antonio Bautista Torres.